Diari Oficial de la Generalitat Valenciana


Sumari del DOGV 9268, del 01-02-2022 (2022/786)

Extracte de la Resolució del 26 de gener de 2022, del director de l'Agència Valenciana de Foment i Garantia Agrària, mitjançant la qual s'estableix la convocatòria per a la concessió i la sol·licitud del pagament anual de les ajudes incloses en la sol·licitud única dins del marc de la Política Agrícola Comuna per a l'any 2022.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9268

Data del DOGV
:   01-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/786


Data del document
:   26-01-2022

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

Extracte de la Resolució del 26 de gener de 2022, del director de l'Agència Valenciana de Foment i Garantia Agrària, mitjançant la qual s'estableix la convocatòria per a la concessió i la sol·licitud del pagament anual de les ajudes incloses en la sol·licitud única dins del marc de la Política Agrícola Comuna per a l'any 2022. [2022/786]  
BDNS (identif.): 607794.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/607794)  
De conformitat amb el que es disposa en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (http://www.pap.minhap.gob.es/bdnstrans/index):  
  
Primer. Beneficiaris  
Titulars d'explotacions agràries que complisquen els requisits de l'Ordre 5/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual s'estableixen les bases reguladores aplicables al conjunt de pagaments directes a l'agricultura i la ramaderia i altres règims d'ajuda, així com sobre la gestió i control dels pagaments directes i dels pagaments al desenvolupament rural.  
  
Segon. Finalitat  
Convocar les ajudes incloses en la sol·licitud única de la PAC per a la campanya 2022.  
  
Tercer. Ordre de bases  
Ordre 5/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual s'estableixen les bases reguladores aplicables al conjunt de pagaments directes a l'agricultura i la ramaderia i altres règims d'ajuda, així com sobre la gestió i control dels pagaments directes i dels pagaments al desenvolupament rural.  
  
Quart. Import  
El pagament de les ajudes directes de la PAC s'efectuarà per un import global màxim de 696.478.722 euros. El pagament de les ajudes al desenvolupament rural s'efectuarà per un import global màxim de 56.250.796 euros.  
  
Cinqué. Termini de presentació de sol·licituds  
El termini de presentació de la sol·licitud única per a l'any 2022, segons el que es disposa en l'article 95 del Reial decret 1075/2014, de 19 de desembre, s'iniciarà el dia 1 de febrer i finalitzarà el dia 30 d'abril, tots dos inclusivament. Es consideraran, així mateix, les possibles modificacions de termini que es puguen establir en la normativa estatal. No obstant això, el termini anterior podrà ser modificat mitjançant una resolució del director de l'Agència Valenciana de Foment i Garantia Agrària quan siga estrictament necessari per a garantir el compliment de la normativa europea, i dins dels terminis màxims establits per aquesta.  
  
València, 26 de gener de 2022.- El director de l'Agència Valenciana de Foment i Garantia Agrària: Rogelio Llanes Ribas.